|  |  |
| --- | --- |
| MÄÄRUS | EELNÕU |
| Kadrina | 31. jaanuar 2024 nr  |
|  |  |

Riigihangete seadusest tulenevate ülesannete

delegeerimine

Määrus kehtestatakse kohaliku omavalitsuse korralduse seaduse § 22 lõike 2, riigihangete seaduse § 9 lõigete 1 ja 3, § 42 lõike 71 alusel.

**§ 1. Riigihangete seadusest tulenevate ülesannete delegeerimine**

Kadrina vallavalitsusele delegeeritakse:

1) riigihangete seaduse § 9 lõikes 1 kohaliku omavalitsuse pädevusse antud küsimuste lahendamine;

2) riigihangete seaduse § 9 lõikes 3 sätestatud hankekorra kehtestamine;

3) riigihangete seaduse § 42 lõikes 71 sätestatud keskse hankija nimetamine.

**§ 2. Määruse jõustumine**

Määrus jõustub kolmandal päeval pärast avaldamist Riigi Teatajas.

|  |
| --- |
| (allkirjastatud digitaalselt) |
| Madis Viise |
| vallavolikogu esimees |

Seletuskiri Kadrina vallavolikogu määruse eelnõu “Riigihangete seadusest tulenevate ülesannete delegeerimine “ juurde

1. **Sissejuhatus**

Riigihangete seaduse (RHS) § 9 lõike 1 kohaselt kehtestab avaliku sektori hankija organisatsioonisisese hankekorra, kui tema ühes eelarveaastas planeeritavate asjade ja teenuste riigihangete eeldatav kogumaksumus ületab 80 000 eurot või ehitustööde riigihangete eeldatav kogumaksumus ületab 500 000 eurot.

Hankekord on vallavalitsuse töödokument ja on levinud praktika, et hankekorra kehtestab linna/vallavalitsus ise.

Hankekorra eesmärk on reguleerida hangete läbiviimise sisemist töökorda. Hankekorras sätestatakse kuidas hankija sisemiselt hankeid korraldab :

-kes vastutab näiteks hanke läbiviimise ja teavitamise eest;

-kuidas toimub nende riigihangete läbiviimine, millele seadus konkreetseid menetlusreegleid ei sätesta, kuid mida raamivad riigihangete üldpõhimõtted.

Hankekorra kehtestamine loob:
-suurema protseduurilise selguse;

-parema kontrollitavuse järelevalvemenetluse korras;

-järjepidevuse inimeste vahetumisel,

-aitab tagada läbipaistvuse ja kontrollitavuse põhimõtte rakendamist.

Hankeid reguleerivate seaduste ning vallavalitsuse töökorralduse muutudes on vajalik hankekorra operatiivne vastavusse viimine kehtiva olukorraga. Praktikas saab hankekorra muutmise algatada pigem vallavalitsus, kuna hankekorra muutmise vajadusest saab esimesena teada vallavalitsus ise.

RHS § 9 lõike 3 kohaselt kohalik omavalitsus kehtestab hankekorra ja hankeplaani kohaliku omavalitsuse üksuse asutuste eest. Hankekord hakkab reguleerima vallavalitsuse allasutuste hangete läbiviimist.

RHS §42 lõike 71 kohaliku omavalitsuse üksus võib nimetada keskse hankija kohaliku omavalitsuse piires ja määrata, millises ulatuses keskne hankija hankijate eest riigihankeid korraldab, ning otsustada, et hankija ei korralda määratud ulatuses riigihankeid iseseisvalt ega teiste hankijatega ühiselt. Rahaliste vahendite efektiivsemaks kasutamiseks on mõistlik korralda allasutuste eest ühishankeid.

Tulenevalt eeltoodust delegeeritakse RHS § 9 lõigetes 1,3 ja § 42 lõikes 71 kohaliku omavalitsuse üksuse pädevusse antud küsimuste lahendamine Kadrina vallavalitsusele. Kadrina vallavalitsus kehtestab uue hankekorra.

1. **Määruse rakendamiseks vajalikud kulutused**

Määruse vastuvõtmisega täiendavaid kulutusi valla eelarvele ei kaasne.

1. **Määruse jõustumine**

Määrus jõustub kolmandal päeval pärast avaldamist Riigi Teatajas.

1. **Eelnõu kooskõlastamine**

Määruse eelnõu on kooskõlastatud Kadrina vallavalitsuse 23.01.2023 istungil ning Kadrina vallavolikogu majanduskomisjoni 24.01.2024 koosolekul.

Koostaja:

Aivar Aruja

ehitusspetsialist